8 ISIGIDIMI SAMAXOSA, OCTOBER 2, 1882.

IKWA YINGOZI.

Nkosi.—Kute e Cookhouse ngecawe nge 20th August, umlungwana apa bati ngu William Brown, waya kuwaka watata umpu wake ukuze adubule amahobe xa’sukuba ewabona, uhambile ke umgama unge mandla mani; wabona amahobe epuma kwityolo elubungqingqwa kakulu, ute xa’kangele amahobe lawo weva kusiti rwaca etyolweni apo, wakangela, wabona into ekubonakala kunje ngokwe nkawu wasele bamba watsho entloko. Ube ngxashe uhlwaya—ivakele inkawu yake ikala isihle’mtini ibekisa emlanjeni: uyile wafumana ukuba yinkwenkwe yom Xosa eyalusa ibokwe zakwa Mr. Ferguson wase Cookhouse. Wayixelela ukuba mayizi gqubutele igoduke waza yena wahambi’ndlela yake, waya komnye u Mlungu ongu Cawood, ofike wabuza ku Brown ukuba udubule amahobe amangapina? Akamnika mpendulo. Wabuya wapinda u Cawood wabuza ukuba, “udubule amahobe, nokuba udubule i “nigger” umntu omnyama” ute ukupendula “ewe, ndidubule inkwenkwe yom Xosa.”

Hayi ibala elimnyama ukuba nelishwa kwalo, ngangokuba lide libulawe ngokuposiselwa emaramncweni asendle. *Inkwenkwe* leyo ibube ngomvulo nge 28. Ukuba lusizi kunina nakuyise xa besiza e ofisini ukubuz’ukuba kutiwanina, abazikuhlaulelwana? Isidenge som Xosa kuba sona singazi ukuba kuza kutiwa yingozi. Kakade nkosi, ubani nobani, apa kuti selesazi ukuba kuyakutiwa yingozi—kanti ukuba ngumntu omnyama ube dubule umlungu, ibingangunapakade into enjalo ukuba ibe yingozi. Ndisisi caka sako Nkosi, esingu

Mdengezito.

Somerset East, 31st August 1882.

UKUVULWA KWENDLU YETYALIKE KWA GAGA.

Lendlu ka Tixo ivulwe nge Cawa, ngomhla weshumi ka September Inkonzo zokuvulwa kwayo zahanjiswa ngolu hlobo: Ngexesha le 11 kwenziwe inkonzo kwa shunyayelwa ngu mfundisi obekekileyo we sikolo sase Heald Town u Mr. Baker; ukujika kwelanga kushumayele u Rev. D. Msikinya wakwa Kama, owacelwa ukuba aze abeko ngemini leyo; ngokuhlwa kushumayele u Rev. S. Gudula wase Heald Town. Zemanjalo eze Cawa izikonzo. Kubonakele kwakuzo ukuba umsebenzi upetwe ngu Mniniwo, zati eze Cawa izikonzo zabakolisa ababekuzo.

Kusile ngo Mvulo, bamane bebonakala bevela kumacalana onke abantu, waye umsi seuquma ukubonakalisa ukuba into ingapina, sebemangxamba abangaba lungiseleli bomntu wangapakati. Kwangenwa malunga nexesha le 12. Inkonzo yavulwa nge culo no mtandazo, emva koko u Mr. Gudula wazisile entlanganisweni, ngamazwi afanelekileyo okokuba namhla intlanganiso iza konganyelwa linene elintsundu watsho, wacela u Mr. Andries Mbambisa wase Nxukwebe ukuba atate isihlalo. Ewaposile ambalwa umongameli ucele u Rev. E. Magaba ukuba aqube ngendlela zonke ezifunekayo; yabonakalisa ingxelo leyo ukuba ityala endlwini zi £8 18s 0d. Ateta amadoda abelapo, ayenza shushu intlanganiso kwa mnadi ukubona amadoda amahlelo ngama hlelo esima, eteta ngo msebenzi omnye, encedisana. Kute ekupeleni kwabonakala ukuba imali igalele yagqita eshumini leponti. Lapela ityala lalondlu. Ngokufutshane, ipele lontlanganiso kumnandi kubo bonke ababekuyo. Mandiyeke kuba sendipange indawo yamanene kakade.

Heald Town, 20 Sept. 1882.

Ko Notenga baseba Tenjini.—Intwana esesike sayiva mayela nehambiso yoku cedulula umcimbi ongo kumiwa komhlaba waseba Tenjini, yeyokuba kusagqitywe kwelo kuba umhlaba lowo wenziwe ifama ezi ncinane njengokuba wenjiwa njalo owama Ngqika; wandule ukutengiswa kowoti akupe ixabiso elikulu nokuba mhlope mnyama kusinina. Ifama inye yoba zi *morgen* ezi 1,000. Indawo yokuba u nantsi nonantsi bebe sebe neminyaka bekona, ayisoku nikwa so. Ngati kokwetu ukucinga ininzi impi eya kudaniswa koku kulungiswa komhlaba.

STANDARD BANK OF BRITISH SOUTH AFRICA,  
(LIMITED).

IBANKI

KUYAZISWA ukuba Amasebe ale Banki, avulwe Egcuwa (Butterworth) nase Mtata (Pesheya kwe Nciba), okokuba aqube wonke umsebenzi oyelelene ne Banki.

L. L. MICHELL,

Umncedisi-Mpati.

Port Elizabeth,

20th September, 1882.

NDIYAZISA kuzo zonke izihlobo zam ezi sakuba zindi balela, ukuba zindi balele kumlambo apa bati yi Amatole Basin, Middle Drift. Xa zinge njiwanga njalo zisuke incwadi ezitunyelwa kum zibe lubangabanga.

S. NTSIKO.

Amatole Basin,

15 Sept., 1882.

MNA, JAMES PEARCE,

KWINDLU YAMA MFENGU (E MGOMANZI),  
Ndisand’ukufezisela impahla yam enyulwe kakuhle nje, ndimema bonke abahlobo bam  
abangabemi belama Mfengu ukuba

Beze babone Iprinti, nengubo, nezi tofu zam.

Beze babone ingubo zam zamanenekazi into eninzi eketiweyo.

Beze babone ingubo zamanene.

Beze babone ingubo zama kwenkwe, nezolutsha, njalo-njalo.

Kwakona, yizani nibone yonke into eniyifunayo ize nigwebe ngokwenu ukuba impahla zam zilungile, pofu zinge dulu.

Nditenga Ngapandle Kokwenza Tyala (Cash).

UBOYA OBUHLANJIWEYO, UBOYA OBUNGAHLANJIWEYO; Uboya obumnyama noburabaxa; izikumba, eze nkomo neze gusha ne bokwe; impondo; ukudla. Ngelifutshane, yonke into eninayo etengiswayo, ndoninika ixabiso elipezulu lase markeni ngayo.

Ekugqiba, yizani kubona u

JAMES PEARCE.

Emgomanzi Transkei,  
August 1882.

OFUNWAYO.

ECUMAKALA kufunwa umfundisi wabantwana baba ntsundu. Oyifunayo indawo leyo mabalele ku

Rev. Mr. BESTE, Stutterheim.

Elipepa lishicilelwa E-Lovedale Institution mayela kolokuqala.  
enyangeni.